pythainlp/thai_wikipedia_clean_20230101 huggingface dataset:
วัดเขาวันชัยนวรัตน์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากช่อง อำเภอปากช่อง จังหวัดนครราชสีมา เป็นวัดสาขาที่ 82 ของวัดหนองป่าพง
วัดเขาวันชัยนวรัตน์ตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อวันที่ 1 มีนาคม พ.ศ. 2559
อุโบสถตั้งอยู่บนยอดเนินเขาเตี้ย ๆ สร้างแล้วเสร็จเมื่อ พ.ศ. 2549 อุโบสถสร้างด้วยหินทรายแปรรูปที่มีเส้นสายของชั้นตะกอนคล้ายกับลายไม้เนื้อแข็ง อาคารคล้ายบ้านไม้สมัยโบราณ อุโบสถมี 3 ชั้น ชั้นล่าง ฐานด้านล่างเป็นสระน้ำสีฟ้าใส สร้างเป็นสระกักเก็บน้ำไว้ใช้สำหรับการใช้สอยภายในวัด เมื่อยามจำเป็น ชั้นสองเป็นที่สำหรับนั่งสมาธิ ภาวนาปฏิบัติธรรม ชั้นสามสำหรับการทำสังฆกรรมของพระภิกษุ ภายในประดิษฐานพระประธานที่ทำด้วยศิลาไทยที่มาจากเขตปากช่อง หน้าตักกว้าง 92 นิ้ว สูง 42 นิ้ว ฐานบัว 19 นิ้ว มีน้ำหนัก 8,509 กิโลกรัม และด้านข้างมีรูปปั้นของหลวงปู่ชา
สโมสรฟุตบอลโปลิศ เทโร ในฤดูกาล 2564–2565
แลออนิด กุชมา
แลออนิด ดานือลอวึช กุชมา (; 9 สิงหาคม พ.ศ. 2481 –) เป็นนักการเมืองชาวยูเครนซึ่งดำรงตำแหน่งประธานาธิบดียูเครนตั้งแต่ 19 กรกฎาคม พ.ศ. 2537 จนถึง 23 มกราคม พ.ศ. 2548 ในสมัยที่เขาดำรงนั้นเต็มไปด้วยปัญหาการทุจริต ฉ้อราษฎร์บังหลวง รวมถึงการจำกัดเสรีภาพสื่อสารมวลชนในประเทศ
เขาประสบความสำเร็จจากอาชีพการงานในอุตสาหกรรมเครื่องจักรของสหภาพโซเวียต ต่อมาเขาเริ่มเข้าสู่เส้นทางการเมืองใน พ.ศ. 2533 จากการที่เขาได้รับเลือกตั้งเข้าสู่รัฐสภายูเครน โดยเขาดำรงตำแหน่งนายกรัฐมนตรียูเครนตั้งแต่ พ.ศ. 2535 ถึง พ.ศ. 2536 จนกระทั่งใน พ.ศ. 2537 เขาชนะการเลือกตั้งอีกครั้งและดำรงตำแหน่งประธานาธิบดีของประเทศ หลังจากนั้นเขาชนะการเลือกตั้งอีกครั้งใน พ.ศ. 2532 ซึ่งการทุจริตนั้นพุ่งสูงขึ้นตั้งแต่ที่เขาดำรงตำแหน่งประธานาธิบดีในสมัยแรก จนกระทั่ง พ.ศ. 2543–2544 อำนาจของเขาเริ่มเสื่อมลงจากการเผชิญหน้ากับสื่อมวลชน ทั้งนี้ ในสมัยของเขาเศรษฐกิจซบเซาเป็นอย่างมาก แต่เขายังสามารถทำให้เศรษฐกิจฟื้นตัวได้บ้างใน พ.ศ. 2543 และในการดำรงตำแหน่งประธานาธิบดีของเขา เขาเริ่มฟื้นฟูความสัมพันธ์กับประเทศรัสเซียจนดีขึ้นตามลำดับ
ชีวิตช่วงต้นและการศึกษา.
เขาเกิดในหมู่บ้านแห่งหนึ่งที่แคว้นแชร์นีฮิว เป็นบุตรของดานือลอและปารัสกา กุชมา บิดาของเขาได้รับบาดเจ็บในสงครามโลกครั้งที่สองและถึงแก่กรรมขณะที่เขาอายุได้ 4 ขวบ ส่วนมารดาของเขาทำงานที่ฟาร์มคอลคอซ เขาเริ่มเข้าเรียนที่โรงเรียนกอสตอบอบรอแวในเขตแซแมนิวกา และศึกษาต่อที่มหาวิทยาลัยแห่งชาติดนีปรอแปตร็อวสก์ และสำเร็จการศึกษาใน พ.ศ. 2503 ในปีเดียวกันเขาได้เข้าร่วมกับพรรคคอมมิวนิสต์สหภาพโซเวียต
เขาสมรสกับลยุดมือลา กุชมา ใน พ.ศ. 2510 มีลูกสาวคือออแลนา ปินชุก
เลโอนิด คุชมา
Bacanius
Bacanius เป็นสกุลของด้วงที่อยู่ในวงศ์ Histeridae มีมากกว่า 70 สปีชีส์
Baconia (ด้วง)
Baconia เป็นสกุลของด้วงที่อยู่ในวงศ์ Histeridae มีมากกว่า 110 สปีชีส์
Caerosternus
Caerosternus เป็นสกุลของด้วงที่อยู่ในวงศ์ Histeridae มีเพียง 1 สปีชีส์คือ "C. americanus"
Carcinops
Carcinops เป็นสกุลของด้วงที่อยู่ในวงศ์ Histeridae มีมากกว่า 50 สปีชีส์
Chaetabraeus
Chaetabraeus เป็นสกุลของด้วงที่อยู่ในวงศ์ Histeridae มีมากกว่า 40 สปีชีส์
Chalcionellus
Chalcionellus เป็นสกุลของด้วงที่อยู่ในวงศ์ Histeridae
สกุลนี้ได้รับการอธิบายครั้งแรกโดย Reichardt ในปี ค.ศ. 1932
สปีชีส์ของสกุลนี้พบในยุโรปและแอฟริกาเหนือ
Chelyoxenus
Chelyoxenus เป็นสกุลของด้วงที่อยู่ในวงศ์ Histeridae มีมากกว่า 3 สปีชีส์
Platysoma
Platysoma เป็นสกุลของด้วงที่อยู่ในวงศ์ Histeridae มีมากกว่า 60 สปีชีส์
Dendrophilus
Dendrophilus เป็นสกุลของด้วงที่อยู่ในวงศ์ Histeridae มีมากกว่า 10 สปีชีส์
Eblisia
Eblisia เป็นสกุลของด้วงที่อยู่ในวงศ์ Histeridae
มันนี (เพลงลิซ่า)
"มันนี"  เป็นเพลงของแร็ปเปอร์และนักร้องชาวไทย ลิซ่า ซึ่งเป็นสมาชิกวงแบล็กพิงก์ จากซิงเกิลอัลบั้มเปิดตัว "ลลิษา" (2021) ออกจำหน่ายโดยวายจีเอนเตอร์เทนเมนต์และอินเตอร์สโคปเรเคิดส์ เมื่อวันที่ 10 กันยายน ค.ศ. 2021 เพลงเขียนโดยเบกกา บูมและวินซ์ ร่วมกับ 24 และอาร์. ที ในการประพันธ์ดนตรี
เพลงขึ้นอันดับสิบบนชาร์ต "บิลบอร์ด" โกลบอล 200 และอันดับเจ็ดบนเอ็กซ์คลูชันยูเอส และยังเข้าชาร์ต"บิลบอร์ด"ฮอต 100 ที่อันดับ 90
บนชาร์ตเพลง.
"มันนี" เปิดตัวอันดับที่ 44 บนชาร์ต "บิลบอร์ด" โกลบอล 200 และอันดับที่ 24 บนเอ็กซ์คลูชันยูเอส ในวันที่ 25 กันยายน ค.ศ. 2021 ก่อนขึ้นสูงสุดอันดับที่ 19 และ 11 ตามลำดับ บนชาร์ตประจำวันที่ 16 ตุลาคม หลังปล่อยคลิปการแสดงพิเศษและวิดีโอการซ้อมเต้น เพลงขึ้นไปถึงอันดับที่ 10 บนโกลบอล 200 โดยมีการสตรีม 66.3 ล้านครั้ง (เพิ่มขึ้น 28%) และขายได้ประมาณ 4,400 (เพิ่มขึ้น 6%) ในชาร์ตประจำวันที่ 23 ตุลาคม และขึ้นอันดับที่ 7 บนเอ็กซ์คลูชันยูเอส ด้วยยอด 61.5 ล้านสตรีม (เพิ่มขึ้น 28%) และขายได้ประมาณ 3,000 (ลดลง 3%) ในสัปดาห์เดียวกัน กลายเป็นซิงเกิลที่สองของลิซ่าที่อยู่ใน 10 อันดับแรกบนชาร์ตนี้ ซึ่งก่อนหน้านี้คือเพลง "ลลิษา" และทำให้ลิซ่าเป็นศิลปินเคป็อปคนที่สามต่อจากบีทีเอสและแบล็กพิงก์ที่มีเพลงติดท็อป 10 บนชาร์ตโกลบอลมากกว่าหนึ่งเพลง หลายสัปดาห์ต่อมา "มันนี" ยังคงทำยอดสตรีมได้ดีเรื่อย ๆ ต่อมาไต่ชาร์ตสูงสุดอันดับที่ 5 บนสปอติฟายโกลบอลชาร์ต และยังเป็นซิงเกิลของศิลปินเดี่ยวเคป็อปที่มียอดสตรีมครบ 100 ล้านครั้งเร็วที่สุดบนสปอติฟายในเวลาเพียง 37 วัน
ในสหรัฐ เพลงเปิดตัวอันดับที่ 8 บนชาร์ตดิจิทัลซองเซลส์ของ "บิลบอร์ด" ในชาร์ตประจำวันที่ 25 กันยายน ค.ศ. 2021 ด้วยยอดขาย 6,900 ชุด และเปิดตัวที่อันดับหนึ่งบนชาร์ตแร็ปดิจิทัลซองเซลส์ ทำให้ลิซ่าเป็นศิลปินหญิงเคป็อปคนแรกที่ทำได้ รวมถึงปรากฏในชาร์ตอาร์แอนด์บี/ฮิปฮอปดิจิทัลซองเซลส์ที่อันดับสองด้วย ในชาร์ตประจำวันที่ 23 ตุลาคม เพลงเข้าชาร์ตบับบลิงอันเดอร์ฮอต 100 ที่อันดับที่ 7 และฮอตอาร์แอนด์บี/ฮิปฮอปซองส์ ที่อันดับที่ 49 โดยมียอดสตรีมในสหรัฐ 4.8 ล้านครั้ง (เพิ่มขึ้น 27%) และยอดขายดิจิทัลดาวน์โหลด 1,300 ครั้ง (เพิ่มขึ้น 34%) กลายเป็นเพลงเคป็อปเพลงที่สองที่เข้าสู่ชาร์ตฮอตอาร์แอนด์บี/ฮิปฮอปซองส์และขึ้นอันดับสูงสุดบนชาร์ตนี้ ในสัปดาห์ถัดมา เพลงขึ้นถึงอันดับ 6 บนชาร์ตบับบลิงอันเดอร์ฮอต 100 และฮอตอาร์แอนด์บี/ฮิปฮอปซองส์ ที่อันดับที่ 38 ในชาร์ตประจำวันที่ 6 พฤศจิกายน "มันนี" เปิดตัวที่อันดับ 90 บน "บิลบอร์ด"ฮอต 100 กลายเป็นเพลงที่สองของลิซ่าในฐานะศิลปินเดี่ยวที่อยู่บนชาร์ต
ในเกาหลีใต้ "มันนี" ไม่ได้เข้าสู่แกออนดิจิทัลชาร์ต แต่ขึ้นสูงสุดอันดับที่ 43 บนชาร์ตดาวน์โหลด และขึ้นถึงอันดับหนึ่งในมาเลเซียและอันดับสองในสิงคโปร์ ในแคนาดา เพลงเปิดตัวที่อันดับที่ 14 บนชาร์ตแคนาเดียนดิจิทัลซองเซลส์ ในชาร์ตประจำวันที่ 25 กันยายน ต่อมาเพลงได้เข้าชาร์ตที่อันดับ 95 บนแคนาเดียนฮอต 100 ในชาร์ตประจำวันที่ 9 ตุลาคม ก่อนไต่ชาร์ตสูงสุดอันดับที่ 37 ในชาร์ตประจำวันที่ 6 พฤศจิกายน กลายเป็นเพลงแรกของลิซ่าที่ขึ้นสี่สิบอันดับแรกในประเทศนี้ "มันนี" เปิดตัวที่อันดับที่ 81 ในสหราชอาณาจักร ของชาร์ตประจำวันที่ 14 ตุลาคม และขึ้นสูงสุดที่อันดับ 46 กลายเป็นเพลงแรกของศิลปินหญิงเดี่ยวเคป็อปที่อยู่ในชาร์ตได้นานหลายสัปดาห์
Epierus
Epierus เป็นสกุลของด้วงที่อยู่ในวงศ์ Histeridae มีมากกว่า 50 สปีชีส์
Eremosaprinus
Eremosaprinus เป็นสกุลของด้วงที่อยู่ในวงศ์ Histeridae มีมากกว่า 10 สปีชีส์
Eurylister
Eurylister เป็นสกุลของด้วงที่อยู่ในวงศ์ Histeridae มีมากกว่า 40 สปีชีส์
Euspilotus
Euspilotus เป็นสกุลของด้วงที่อยู่ในวงศ์ Histeridae มีมากกว่า 80 สปีชีส์
Geocolus
Geocolus เป็นสกุลของด้วงที่อยู่ในวงศ์ Histeridae มีเพียงสปีชีส์เดียวคือ "G. caecus"
Geomysaprinus
Geomysaprinus เป็นสกุลของด้วงที่อยู่ในวงศ์ Histeridae มีมากกว่า 20 สปีชีส์
Gnathoncus
Gnathoncus เป็นสกุลของด้วงที่อยู่ในวงศ์ Histeridae มีมากกว่า 20 สปีชีส์
Haeterius
Haeterius เป็นสกุลของด้วงที่อยู่ในวงศ์ Histeridae มีมากกว่า 20 สปีชีส์
Halacritus
Halacritus เป็นสกุลของด้วงที่อยู่ในวงศ์ Histeridae มีมากกว่า 20 สปีชีส์
Hippeutister
Hippeutister เป็นสกุลของด้วงที่อยู่ในวงศ์ Histeridae มีมากกว่า 6 สปีชีส์
Hister (ด้วง)
Hister เป็นสกุลของด้วงที่อยู่ในวงศ์ Histeridae มีมากกว่า 210 สปีชีส์ในสกุลนี้
Hololepta
Hololepta เป็นสกุลของด้วงที่อยู่ในวงศ์ Histeridae มีมากกว่า 100 สปีชีส์ในสกุลนี้
Hypocacculus
Hypocacculus เป็นสกุลของด้วงที่อยู่ในวงศ์ Histeridae มีมากกว่า 20 สปีชีส์ในสกุลนี้
Hypocaccus
Hypocaccus เป็นสกุลของด้วงที่อยู่ในวงศ์ Histeridae มีมากกว่า 120 สปีชีส์ในสกุลนี้
Idolia
Idolia เป็นสกุลของด้วงที่อยู่ในวงศ์ Histeridae มีมากกว่า 6 สปีชีส์ในสกุลนี้
Iliotona
Iliotona เป็นสกุลของด้วงที่อยู่ในวงศ์ Histeridae มีมากกว่า 5 สปีชีส์ในสกุลนี้
Margarinotus
Margarinotus เป็นสกุลของด้วงที่อยู่ในวงศ์ Histeridae มีมากกว่า 110 สปีชีส์ในสกุลนี้
สกุลนี้มีลักษณะเด่นหลายประการของอวัยวะเพศชาย สปีชีส์ส่วนใหญ่อาจแยกความแตกต่างได้จากโครงร่างของขอบด้านหน้าของ mesosternum และโดย subhumeral striae ภายในที่สมบูรณ์บน elytra
Merohister
Merohister เป็นสกุลของด้วงที่อยู่ในวงศ์ Histeridae มีมากกว่า 8 สปีชีส์ในสกุลนี้
Myrmetes
Myrmetes เป็นสกุลของด้วงที่อยู่ในวงศ์ Histeridae
Nagelius
Nagelius เป็นสกุลของด้วงที่อยู่ในวงศ์ Histeridae
Neopachylopus
Neopachylopus เป็นสกุลของด้วงที่อยู่ในวงศ์ Histeridae มีมากกว่า 6 สปีชีส์ในสกุลนี้
Niponius
Niponius เป็นสกุลของด้วงที่อยู่ในวงศ์ Histeridae มีเพียงสกุลเดียวในอนุวงศ์ Niponiinae มีมากกว่า 20 สปีชีส์ในสกุล "Niponius"
Omalodes
Omalodes เป็นสกุลของด้วงที่อยู่ในวงศ์ Histeridae มีมากกว่า 60 สปีชีส์ในสกุลนี้
Onthophilus
Onthophilus เป็นสกุลของด้วงที่อยู่ในวงศ์ Histeridae มีมากกว่า 40 สปีชีส์ในสกุลนี้ ฟอสซิลของสกุลถูกค้นพบใน อำพันพม่า ซึ่งมีอายุประมาณ 100 ล้านปี
Operclipygus
Operclipygus เป็นสกุลของด้วงที่อยู่ในวงศ์ Histeridae มีมากกว่า 177 สปีชีส์ในสกุลนี้
Pactolinus
Pactolinus เป็นสกุลของด้วงที่อยู่ในวงศ์ Histeridae มีมากกว่า 14 สปีชีส์ในสกุลนี้
Paromalus
Paromalus เป็นสกุลของด้วงที่อยู่ในวงศ์ Histeridae มีมากกว่า 60 สปีชีส์ในสกุลนี้
Peploglyptus
Peploglyptus เป็นสกุลของด้วงที่อยู่ในวงศ์ Histeridae มีประมาณ 3 สปีชีส์ในสกุลนี้
Phelister
Phelister เป็นสกุลของด้วงที่อยู่ในวงศ์ Histeridae มีมากกว่า 90 สปีชีส์ในสกุลนี้
Pinaxister
Pinaxister เป็นสกุลของด้วงที่อยู่ในวงศ์ Histeridae มีประมาณ 4 สปีชีส์ในสกุลนี้
แอนชิลี สก็อต-เคมมิส
แอนชิลี สก๊อต-เคมมิส ชื่อเล่น แอน (เกิด 30 กรกฎาคม พ.ศ. 2542) เป็นนางแบบ และนางงามชาวไทยผู้ได้รับตำแหน่งมิสยูนิเวิร์สไทยแลนด์ 2564 และเป็นตัวแทนประเทศไทยในการประกวดนางงามจักรวาล 2021 ณ ประเทศอิสราเอล
แอนชิลี มีบิดาเป็นชาวออสเตรเลีย และมารดาเป็นชาวไทย แอนชิลีจบการศึกษาระดับมัธยมที่โรงเรียนนานาชาตินิสท์ กรุงเทพมหานคร และระดับปริญญาตรี สาขาสังคมวิทยา จากสำนักวิชาสังคมวิทยาและรัฐศาสตร์ มหาวิทยาลัยซิดนีย์ ประเทศออสเตรเลีย
นอกจากนี้ ระหว่างที่เรียนเธอมีความสามารถด้านกีฬา เป็นกัปตันทีมวอลเลย์บอล 2 ปี ทีมบาสเก็ตบอล 1 ปี และทีมซอฟท์บอลอีก 1 ปี ทั้งยังเคยเข้าร่วมคัดเลือกนักกีฬาเยาวชนวอลเลย์บอลทีมชาติไทย ร่วมกับ บุ๋มบิ๋ม-ชัชชุอร โมกศรี อีกด้วย
การประกวด.
มิสยูนิเวิร์สไทยแลนด์ 2564.
แอนชิลี ได้เข้าร่วมประกวดมิสยูนิเวิร์สไทยแลนด์ 2021 โดยในรอบออดิชัน 63 คนสุดท้าย เธอได้รับ Golden Tiara ทำให้เข้ารอบ 30 คนสุดท้ายโดยอัตโนมัติ ต่อมาแอนชิลีเป็นผู้ชนะเลิศการประกวดดังกล่าว โดยก่อนหน้านี้เธอได้รับรางวัลพิเศษ Miss Natura Beauty และเข้ารอบ 5 คนสุดท้าย Miss Real Passion อีกด้วย
นางงามจักรวาล 2021.
จากการที่แอนชิลีชนะการประกวดมิสยูนิเวิร์สไทยแลนด์ 2021 เธอจึงเป็นตัวแทนประเทศไทยไปประกวด นางงามจักรวาล 2021 ที่เมืองเอลัต ประเทศอิสราเอล ซึ่งกำหนดจัดประกวดรอบตัดสินในวันที่ 12 ธันวาคม 2021 และไม่ผ่านเข้ารอบในปีนั้น
อี ซ็อง-คย็อง
ลีโอนิด กุชมา
สำเนียงตากใบ
สำเนียงพิเทน
สำเนียงสะกอม
ใจประสานใจ ใต้ร่มพระบารมี
ทารีน่า โบเทส
ทารีน่า โบเทส (ชื่อเล่น: ขนม) เป็นนางงามชาวไทย-แอฟริกาใต้ ผู้ได้รับตำแหน่งรองอันดับ1 มิสยูนิเวิร์สไทยแลนด์ 2564และนอกจากนี้เธอยังเคยเข้าร่วมการประกวดอีกมากมาย เช่น มิสแอฟริกาใต้ มิสแกรนด์ไทยแลนด์ มิสอินเตอร์เนชันแนล
ทารีน่าเกิดที่เมืองโรเดอโปร์ต ประเทศแอฟริกาใต้ เธอมีบิดาเป็นชาวแอฟริกาใต้ และมารดาเป็นชาวไทย ทารีน่าจบการศึกษาระดับปริญญาตรี จากคณะเศรษฐศาสตร์ University of South Africa
มิสแอฟริกาใต้ 2018.
ทารีน่าเคยเข้าร่วมการประกวด มิสแอฟริกาใต้และเธอสามารถผ่านเข้ารอบ semi-finalists (Top12)
มิสแกรนด์ไทยแลนด์ 2019.
ทารีน่าชนะการประกวดมิสแกรนด์ภูเก็ต และได้เป็นตัวแทนของภูเก็ต ในการประกวดมิสแกรนด์ไทยแลนด์ 2019 โดยเธอได้ผ่านเข้ารอบ 10 คนสุดท้าย
ทารีน่าได้เข้าร่วมประกวดมิสยูนิเวิร์สไทยแลนด์ ปี 2021 เธอได้รับรางวัล รองชนะเลิศอันดับ1 Miss universe Thailand 2021 พร้อมด้วยรางวัลพิเศษ Miss People's Choice By Bota-p, Miss Spectacular Top Vote by True 5G และ Miss Real Passion
เขาอาซามะ
เขาอาซามะ  เป็นภูเขาไฟซับซ้อนที่ยังครุกครุ่นอยู่ในภาคกลางของฮนชู ประเทศญี่ปุ่น โดยเป็นภูเขาไฟที่ครุกครุ่นมากที่สุดในเกาะฮนชู กรมอุตุนิยมวิทยาญี่ปุ่นจัดให้เขาอาซามะอยู่ในระดับ A ตั้งอยู่เหนือระดับน้ำทะเล ที่ชายแดนจังหวัดกุมมะและจังหวัดนางาโนะ
เขาอาซามะเป็นฉากหลังใน "Carmen Comes Home" ภาพยนตร์สีเรื่องแรกของญี่ปุ่น
ในอนิเมะ"อีวานเกเลียน มหาสงครามวันพิพากษา" Sandalphon เทวทูตองค์ที่แปด อาศัยอยู่ในเขาอาซามะ
Mount Asama
สโมสรฟุตบอลนครราชสีมา ยูไนเต็ด ในฤดูกาล 2563-64
Carnatic Wars
เคานต์แดรกคูลา
เคานต์แดรกคูลา  เป็นตัวละครหัวเรื่อง (title character) ในนวนิยายสยองขวัญกอทิก "แดรกคูลา" โดยแบรม สโตกเกอร์ใน ค.ศ. 1897 เขาถือเป็นทั้งต้นแบบและตามแบบฉบับของแวมไพร์ในนวนิยายสมัยหลัง และยังกล่าวถึงในนิยายว่าเป็นต้นกำเนิดของตำนานมนุษย์หมาป่า ลักษณะบางส่วนของตัวละครเชื่อว่าได้แรงบันดาลใจจากวลาดที่ 3 นักเสียบ ผู้มีอีกพระนามหนึ่งว่า ดรากูลา (Dracula) และเซอร์เฮนรี เออร์วิง นักแสดงที่สโตกเกอร์เคยให้เป็นผู้ช่วยส่วนตัวของตน
หนึ่งในพลังจำเพาะของแดรกคูลาคือความสามารถในการเปลี่ยนสิ่งอื่นไปเป็นแวมไพร์ด้วยการกัดให้มันติดเชื้อ บางครั้งจะมีการเพิ่มและลดคุณสมบัติอื่น ๆ ของแวมไพร์ในผลงานที่โด่งดัง ตัวละครนี้มักปรากฏตัวในวัฒนธรรมร่วมสมัย ตั้งแต่ภาพยนตร์ แอนิเมชัน จนถึงกล่องอาหารเช้าซีเรียล
แอบบีเกล ลินคอล์น
ไนเจล อูโน่
ททบ. 5 เอชดี 1
การสังหารหมู่เดปายิน พ.ศ. 2546
วัดเขานางบวช (จังหวัดสุพรรณบุรี)
วัดเขานางบวช เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนางบวช อำเภอเดิมบางนางบวช จังหวัดสุพรรณบุรี มีเจ้าอาวาสรูปปัจจุบัน คือ พระอธิการวีระ จกฺกวโร
วัดเขานางบวช หรือ วัดเขาขึ้น มีตำนานเล่าว่า ราว พ.ศ. 1826 มีหญิงชื่อชบา เป็นสนมแห่งพระร่วงเจ้ากรุงสุโขทัย ซึ่งได้ลาบวช รักษาศีลอยู่ในถ้ำบนยอดเขาแห่งนี้ จึงเป็นที่มาของชื่อวัดเขานางบวช เล่ากันว่าภายใจถ้ำมีข้าวของ เครื่องประดับจำนวนมาก สันนิษฐานว่าเป็นของพวกที่ติดตามนางสนมชบา ของเหล่านั้นได้สูญหายไปเมื่อ พ.ศ.2402 เครื่องประดับชิ้นสุดท้ายที่พบบริเวณปากถ้ำ เมื่อ พ.ศ.2539 เป็นกำไลหยกหัวพญานาค แต่ผู้พบมิได้ถวายเป็นสมบัติวัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อวันที่ 18 พฤษภาคม พ.ศ. 2525 บ้างว่าเป็นวัดที่พระอาจารย์ธรรมโชติใช้จำพรรษา สร้างขึ้นในสมัยพระอาจารย์ธรรมโชคิ ประมาณปี พ.ศ. 2308
อาคารเสนาสนะทีสำคัญ ได้แก่ อุโบสถพระอาจารย์ธรรมโชติ ได้บูรณปฏิสังขรณ์ในสมัยรัชกาลที่ 5 ภายในประดิษฐานพระพุทธรูปหินทราย รวม 13 องค์ ล้วนแต่ถูกคนร้ายตัดเศียรไปหมดแล้ว ได้บูรณะสร้างเศียรขึ้นมาใหม่ หน้าอุโบสถมีเสมาธรรมจักร หินสีเขียวขนาดใหญ่ 5 แผ่น สูง 37 นิ้ว กว้าง 22 นิ้ว ไม่มีลวดลายใด ๆ ทั้งสิ้น แต่เดิมอุโบสถเป็นที่ประดิษฐานของหลวงพ่อแก่นจันทร์ พระพุทธรูปไม้ที่สร้างขึ้นในสมัยพระอาจารย์ธรรมโชติ แต่ปัจจุบันนี้ได้มีการสร้างมณฑปขึ้นใหม่เพื่อเป็นที่ประดิษฐานรูปปั้นพระอาจารย์ธรรมโชติ จึงได้ย้ายหลวงพ่อแก่นจันทร์เข้าไปประดิษฐาน ณ มณฑปใหม่ด้วย วิหารพระอาจารย์ธรรมโชติ ภายในเป็นที่ประดิษฐานรอยพระพุทธบาท ขนาดเส้นผ่านศูนย์กลาง 6 นิ้ว เจดีย์สร้างติดกับผนังวิหาร ก่อนที่ค่ายบางระจันแตก ศาลาหลวงปู่ธรรมโชติ เป็นทีประดิษฐานพระพุทธรูปสัมฤทธิ์ ปางห้ามสมุทร บางแบบเป็นพระทรงเครื่อง สร้างขึ้นในสมัยอยุธยาตอนต้น อายุประมาณ 600–700 ปี
พระราชินีเลโอนอร์แห่งกัสติยา (สิ้นพระชนม์ ค.ศ. 1244)
แอบรักแอบลับ
แอบรักแอบลับ  เป็นภาพยนตร์ตลกร้ายระทึกขวัญโรแมนติกที่ได้เค้าโครงเรื่องจากมังงะในชื่อเดียวกันที่เขียนโดยมิโนรุ ฟูรูยะ ลงนิตยสารรายสัปดาห์ในช่วงปี พ.ศ. 2551 จนถึง พ.ศ. 2553 ส่วนฉบับภาพยนตร์กำกับโดยเคซูเกะ โยชิดะ และตามระบบจำแนกประเภทภาพยนตร์ขององค์กรพิจารณาจริยธรรมในภาพยนตร์ เรื่องนี้ถูกจัดอยู่ในระดับ อาร์-15+ ในประเทศญี่ปุ่น ภาพยนตร์เรื่องนี้เป็นภาพยนตร์ลำดับที่ 2 ของมิโนรุที่ได้ฉายในโรงภาพยนตร์ต่อจากเรื่องรักรากเลือดในปี พ.ศ. 2554
ภาพยนตร์เรื่องยาวนี้เป็นการเปิดตัวการแสดงครั้งแรกของนักร้องวงบอยแบนด์วีซิกซ์ "โก โมริตะ" โดยแสดงเป็นตัวร้ายและได้ กากุ ฮามาดะ เป็นตัวเอกใสซื่อไม่มีพิษภัย พร้อมกับนักแสดงอื่น ๆ ที่ติดอยู่ในวังเวียนรักสามเส้าและความสัมพันธ์เพื่อนที่ยุ่งเหยิง แอบรักแอบลับฉายครั้งแรกที่อูดิเน่ ฟาร์อีสต์ ฟิล์ม เฟสติวัล ประเทศอิตาลี ในวันที่ 25 เมษายน พ.ศ. 2559 และฉายในโรงภาพยนตร์ญี่ปุ่นในวันที่ 28 พฤษภาคมปีเดียวกัน
อันโดะทำงานอยู่ในบริษัททำความสะอาดแห่งหนึ่ง เขาได้รับมอบหมายหน้าที่ให้ดูแลเด็กใหม่ โอกาดะ แต่อันโดะมักจะเรียกชื่อผิดเป็น "โอกามูระ" ในระหว่างที่อันโดะกำลังพยายามอย่างสุดความสามารถในการที่จะจำชื่อของเขาให้ได้ ทั้งสองคนก็ได้เป็นเพื่อนสนิทกันอย่างไม่รู้ตัว โอกาดะไม่ชอบตัวเองที่เขาใช้ชีวิตอย่างไร้จุดมุ่งหมาย เขาเล่าเรื่องนี้ให้กับอันโดะฟังว่าเขาไม่พอใจที่เขาไม่มีทั้งงานอดิเรก คู่รัก และใช้ชีวิตอย่างซ้ำไปซ้ำมาอย่างไม่มีไร้ความหมาย อันโดะกล่าวปลอบใจว่าไม่มีใครบนโลกนี้พอใจกับทุกสิ่ง และความไม่พอใจนั้นจะเป็นตัวขับเคลื่อนมนุษย์เรา เมื่อโอกาดะถามอันโดะว่าแล้วเขารู้สึกเหมือนกับตัวเองหรือไม่ อันโดะตอบกลับไปว่าไม่ พร้อมกล่าวว่า "ฉันใช้ชีวิตเพื่อที่จะมีความรัก"
โอกาดะและอันโดะไปยังร้านคาเฟ่แห่งหนึ่งด้วยกันเพื่อไปพบกับ "ความรัก" ของเขา ซึ่งกลับกลายเป็นพนักงานเสิร์ฟที่ชื่อยูกะ ซึ่งอันโดะตกหลุมรักเธอแต่ยังไม่เคยสารภาพรักแก่เธอ หลังจากนั้นอันโดะเห็นผู้ชายผมทองคนหนึ่งนั่งอยู่ด้านนอกของร้าน อันโดะคิดว่าผู้ชายคนนั้นกำลังมองผู้หญิงที่เขารักอยู่ โอกาดะหันไปมองตามแล้วนึกขึ้นได้ว่าเขาชื่อโมริตะ เพื่อนร่วมห้องสมัยที่เขาเรียนอยู่ในชั้นมัธยมศึกษาตอนปลาย อันโดะบอกโอกาดะให้ไปคุยกับเขา เผื่อเขามีความคิดที่ไม่ดีต่อยูกะ โอกาดะจึงเดินเข้าหาโมริตะ ซึ่งเขาปฏิเสธว่าเขาไม่เคยมาที่ร้านแห่งนี้มาก่อน และทั้งสองแลกเบอร์โทรศัพท์มือถือกัน ในขณะที่อันโดะและโอกาดะกำลังออกจากร้านคาเฟ่ อันโดะขอให้โอกาดะช่วยตามสืบโมริตะ เขาปฏิเสธที่จะทำเช่นนั้นแต่เห็นด้วยที่จะช่วยคุยกับยูกะ โอกาดะรออยู่ด้านนอกของร้านคาเฟ่ตอนพลบค่ำ รอให้ยูกะเสร็จงานของเธอ ยูกะกล่าวกับโอกาดะว่าเธอกลัวว่ามีคนกำลังติดตามเธออยู่ เธอได้รับสายโทรศัพท์เชิงคุกคาม และจดหมายที่จู่ ๆ ก็หายไป โดยในวันถัดไป อันโดะบอกโอกาดะว่าพวกเขาควรไปที่ร้านคาเฟ่นั้นทุก ๆ วันเพื่อให้แน่ใจว่ายูกะจะปลอดภัย โอกาดะมอบเบอร์โทรศัพท์มือถือแก่ยูกะ และอันโดะบอกกับโอกาดะว่าเขาอยากชวนยูกะไปออกเดต
โมริตะ โทรศัพท์ไปยังวากูซะในขณะที่เขากำลังทำงานอยู่และเรียกขอเงินเป็นจำนวน 5,000 ดอลลาร์ วากูซะจึงไปพบคู่รักของเขา คูมิโกะ และเพื่อนร่วมงานเพื่อช่วยเขาขโมยเงินจากบริษัทพ่อของเขาที่ทั้งคู่ทำงานอยู่ คูมิโกะถามถึงสาเหตุว่าทำไมวากูซะต้องคอยให้เงินแก่โมริตะ เขาบอกกับเธอว่าตัวเขาเองและโมริตะเป็นเพื่อนร่วมชั้นเรียนในโรงเรียนมัธยมศึกษาตอนปลาย หนึ่งสัปดาห์ก่อนการจบการศึกษา โมริตะไปหาเขาในตอนกลางคืนและบอกกับเขาว่า "ฉันจับกาวาชิมะได้แล้ว" เพื่อแก้แค้นสิ่งที่เขาโดนกระทำมาตลอดนับปี โมริตะบอกวากูซะให้ตีเขาด้วยไม้ตีลูกบอลก่อนที่โมริตะจะฆ่าเขาและฝังศพ นับตั้งแต่เหตุการณ์ดังกล่าว วาซูกะสังเกตว่าบางสิ่งในตัวโมริตะได้เปลี่ยนไป
ในระหว่างการเดตที่ชวนอึดอัดระหว่างอันโดะ โอกาดะ ยูกะ และ ไอ เพื่อนของเธอได้บอกอันโดะว่าเขาไม่มีโอกาสที่จะได้คบกับยูกะ เพราะเธอเป็นเพื่อนกับยูกะตั้งแต่เรียนอนุบาลและรู้ว่าเธอกำลังชอบคนอื่นอยู่ อันโดะขอร้องให้โอกาดะถามยูกะว่าเขาควรชวนชอบอันโดะหรือไม่ ในวันถัดไปโอกาดะเลยรอหน้าร้านคาเฟ่ที่เธอทำงานอยู่เพื่อถามคำถามนี้กับเธอ แต่ยูกะบอกว่าเธอชอบคนอื่นอยู่ ซึ่งคน ๆ นั้นก็คือเขาเอง โอกาดะคิดว่านี้เป็นการแกล้งหยอกเล่นกันและมองหากล้องที่ซ่อนอยู่ แต่เขากลับพบว่าอันโดะหลบอยู่หลังมุม ๆ หนึ่งและเขาได้ยินทุกอย่าง อันโดะล้มฟุบลงไปนอนและเปล่งเสียงกรีดร้องออกมา ยูกะตกใจและเริ่มกรีดร้องออกมาเช่นกัน ก่อนที่ทั้งสองคนวิ่งหนีออกไป
โอกาดะและยูกะพบกันอีกครั้งหลังอันโดะไม่มาทำงานเป็นช่วงเวลานับสัปดาห์ ทั้งคู่พูดคุยกันก่อนที่ยูกะชวนโอกาดะไปเดต ทั้งสองคนตัดสินใจไปที่ห้องพักของเธอ บรรยากาศอันน่าอึดอัดตามมาเมื่อโอกาดะถามเธอถึงจำนวนคนที่เคยมีเพศสัมพันธ์มาก่อนเขาและเวลาที่เธอเสียความบริสุทธิ์ โมริตะ ซึ่งกำลังแอบติดตามยูกะอยู่นอกห้องพักของเธอสังเกตได้ว่าทั้งคู่กำลังมีเพศสัมพันธ์อยู่ ทำให้เขาตัดสินใจโทรศัพท์ไปยังวากูซะเพื่อช่วยเขาฆ่าโอกาดะ คู่รักของวากูซะชักชวนให้เขาช่วยกันฆ่าโมริตะแทน เป็นจุดฉนวนที่ทำให้โอกาดะกลับมาฆ่าคนอีกครั้ง ชีวิตคู่ของโอกาดะและยูกะอยู่ในอันตราย
การฉาย.
ฉายครั้งแรกที่อูดิเน่ ฟาร์อีสต์ ฟิล์ม เฟสติวัล ประเทศอิตาลี ในวันที่ 25 เมษายน พ.ศ. 2559 ฉายที่ซานดิเอโก เอเชียน ฟิล์ม เฟสติวัล ในวันที่ 7 พฤษจิกายน เมืองแซนดีเอโก รัฐแคลิฟอร์เนีย โรงภาพยนตร์ญี่ปุ่นในวันที่ 28 พฤษภาคม และโรงภาพยนตร์ไต้หวันในวันที่ 30 กันยายนปีเดียวกัน
ฮิเมะอาโนรุ เป็นมังงะญี่ปุ่นที่เขียนและวาดโดยมิโนรุ ฟูรูยะ ลงนิตยสารรายสัปดาห์ในช่วงปี พ.ศ. 2551 จนถึง พ.ศ. 2553 ตีพิมพ์โดยสำนักพิมพ์โคดันชะในรูปแบบของทังโกบงทั้งหมด 6 เล่ม มังงะเรื่องนี้เล่าเรื่องของสองเพื่อนร่วมห้องในอดีต ซูซูมุ โอกาดะ และ โซอิจิ โมริตะ ที่ทั้งคู่ได้เดินทางกันไปตามเส้นทางที่แตกต่างกัน เมื่อโอกาดะผู้สิ้นหวังตกอยู่ในสถานการณ์คล้ายกับภาพยนตร์โรแมนติกคอมเมดี้ที่ทำงานให้กับบริษัททำความสะอาด โซอิจิ กำลังค่อย ๆ คลานเข้าสู่ความมืดมิด ตกอยู่ในอดีตของเขา และเป็นฆาตกรต่อเนื่องในที่สุด
Plaesius
Plaesius เป็นสกุลของด้วงที่อยู่ในวงศ์ Histeridae.
Plagiogramma
Plagiogramma เป็นสกุลของด้วงที่อยู่ในวงศ์ Histeridae มีมากกว่า 30 สปีชีส์ในสกุลนี้
Platylister
Platylister เป็นสกุลของด้วงที่อยู่ในวงศ์ Histeridae
Platylomalus
Platylomalus เป็นสกุลของด้วงที่อยู่ในวงศ์ Histeridae มีมากกว่า 60 สปีชีส์ในสกุลนี้
Plegaderus
Plegaderus เป็นสกุลของด้วงที่อยู่ในวงศ์ Histeridae มีมากกว่า 30 สปีชีส์ในสกุลนี้
Pseudepierus
Pseudepierus เป็นสกุลของด้วงที่อยู่ในวงศ์ Histeridae มีมากกว่า 2 สปีชีส์ในสกุลนี้
Psiloscelis
Psiloscelis เป็นสกุลของด้วงที่อยู่ในวงศ์ Histeridae มีมากกว่า 8 สปีชีส์ในสกุลนี้
Renclasea
Renclasea เป็นสกุลของด้วงที่อยู่ในวงศ์ Histeridae มีมากกว่า 6 สปีชีส์ในสกุลนี้
Reninus
Reninus เป็นสกุลของด้วงที่อยู่ในวงศ์ Histeridae มีมากกว่า 13 สปีชีส์ในสกุลนี้
Saprinus
Saprinus เป็นสกุลของด้วงที่อยู่ในวงศ์ Histeridae
WWE Women's Grand Slam Champion
WWE Women's Triple Crown Champion
เดอะแอดเวนเจอร์ออฟแพดดิงตัน
การรถไฟฟ้าขนส่งมวลชนเกาสง
นครประจำจังหวัด (ประเทศเวียดนาม)
Spilodiscus
Spilodiscus เป็นสกุลของด้วงที่อยู่ในวงศ์ Histeridae มีมากกว่า 9 สปีชีส์ในสกุลนี้
Strigister
Strigister เป็นสกุลของด้วงที่อยู่ในวงศ์ Histeridae มีมากกว่า 2 สปีชีส์ในสกุลนี้
Teretriosoma
Teretriosoma เป็นสกุลของด้วงที่อยู่ในวงศ์ Histeridae มีมากกว่า 11 สปีชีส์ในสกุลนี้
Teretrius
Teretrius เป็นสกุลของด้วงที่อยู่ในวงศ์ Histeridae มีมากกว่า 70 สปีชีส์ในสกุลนี้
Tribalus
Tribalus เป็นสกุลของด้วงที่อยู่ในวงศ์ Histeridae มีมากกว่า 90 สปีชีส์ในสกุลนี้ สปีชีส์ส่วนใหญ่กระจายพันธุ์ในภูมิภาคตะวันออกและแอฟริกา
มี 7 สปีชีส์ที่พบทางตะวันตกของเขตชีวภาพพาลีอาร์กติก
Trypeticus
Trypeticus เป็นสกุลของด้วงที่อยู่ในวงศ์ Histeridae มีมากกว่า 103 สปีชีส์ในสกุลนี้
Ulkeus
Ulkeus เป็นสกุลของด้วงที่อยู่ในวงศ์ Histeridae มีมากกว่า 6 สปีชีส์ในสกุลนี้
Xerosaprinus
Xerosaprinus เป็นสกุลของด้วงที่อยู่ในวงศ์ Histeridae มีมากกว่า 20 สปีชีส์ในสกุลนี้
Xestipyge
Xestipyge เป็นสกุลของด้วงที่อยู่ในวงศ์ Histeridae มีมากกว่า 10 สปีชีส์ในสกุลนี้
Yarmister
Yarmister เป็นสกุลของด้วงที่อยู่ในวงศ์ Histeridae มีมากกว่า 2 สปีชีส์ในสกุลนี้
จากศัตรูสู่หัวใจ
จากศัตรูสู่หัวใจ เป็นละครโทรทัศน์ไทยแนวละครโรแมนติก, ดราม่าที่สร้างจากบทประพันธ์ของศตรัศมิ์ และบทโทรทัศน์โดย กฤติญา สัมฤทธิ์ประสงค์สร้างโดย บริษัท บริษัท มุมใหม่ จำกัดกำกับการแสดงโดย ธีระศักดิ์ พรหมเงิน นำแสดงโดย มิกค์ ทองระย้า, พัชราภา ไชยเชื้อ, พีท ทองเจือ, ทองภูมิ สิริพิพัฒน์, ปาณิชดา แสงสุวรรณ, ออกอากาศทางทุกวันศุกร์-เสาร์-อาทิตย์ เวลา 20.30 น. ทางช่อง 7 เอชดี โดยออกอากาศต่อจากละครเรื่อง "สิงห์สั่งป่า" ตั้งแต่ 30 ตุลาคม – 12 ธันวาคม พ.ศ. 2563
"โสภิตา อัณธำรง" ลูกสาวคนโตของนักธุรกิจค้าไม้ชื่อดัง เพียบพร้อมทุกอย่าง แต่กลับต้องเสียศูนย์เพราะสูญเสียน้องสาวซึ่งฆ่าตัวตายอย่างมีเงื่อนงำ "เจตน์" อดีตนักกีฬายิงปืนอนาคตไกลคือคนที่เธอปักใจเชื่อว่าคือต้นเหตุการตายของน้องสาว มรสุมแห่งชะตาพัดพาให้เจตน์เข้าสู่วงการนักฆ่าและโสภิตาคือ "เหยื่อ" รายแรกของเขา สองคู่ปรับต้องลงเรือลำเดียวกันอย่างไม่อาจหลีกเลี่ยงเพื่อรับมือกับคนชั่วและร่วมกันไขปริศนาการตายของคนที่ตัวเองรัก
การวางตัวนักแสดง.
การคัดเลือกนักแสดงทางทีมงานบริษัท มุมใหม่ จำกัดได้มีการวางตัวบทนักแสดงและเป็นการพบกันครั้งแรกพระเอกสุดฮอตของมิกค์ ทองระย้าและนางเอกซุปตาร์พัชราภา ไชยเชื้อและเนื่องจากการวางตัวนักแสดงในบท "สราริน"น้องสาวของโสภิตาเนื่องจากเดิมเป็นบทของพิมพ์ปวีณ์ โคกระบินทร์แต่เนื่องจากหมดสัญญาในการเป็นนักแสดงช่อง 7 HDตัวบทจึงตกมาเป็นปาณิชดา แสงสุวรรณ
เป็นการกลับมาร่วมงานละครที่ช่อง 7 HDของ พีท ทองเจือ ในครบรอบ 10 ปี
ละครเริ่มถ่ายทำวันแรกเมื่อวันที่ 17 ธันวาคม พ.ศ. 2562
ฉากถ่ายทำที่บ้านสวน, สยามพารากอน, เซ็นทรัลเวิลด์, สะพานพระราม 8 และมีหลายฉากถ่ายทำที่​จังหวัด​กรุงเทพมหานคร ละครใช้เวลาถ่ายทำนาน 8 เดือน
ละครออกฉายตอนแรกด้วยเรตติ้ง 5.3 เมื่อออกฉายตอนที่ 19 (ตอนจบ)ทำเรตติ้งได้ 6.1โดยทำเรตติ้งได้สูงสุดในวันนั้นในช่วงไพรม์ไทม์ เรตติ้งเฉลี่ยทุกตอน 5.45
เกมล่าทรชน
เกมล่าทรชน (อังกฤษ: Game of Outlaws) เป็นละครโทรทัศน์ไทยแนวดราม่า-แอคชั่น-โรแมนติก เค้าโครงเรื่องเดิมจาก "พระจันทร์ลายพยัคฆ์" เรื่องราวความหมางใจของสองพี่น้องจนเกิดเป็นความแค้น และสร้างปมรักสามเส้าที่ยากจะประสาน ท่ามกลางภารกิจตามล่ากลุ่มมาเฟีย ผลิตโดย เมตตาและมหานิยม กำกับการแสดงโดย ฉัตรชัย เปล่งพานิช นำแสดงโดย ปริญ สุภารัตน์, ณฐพร เตมีรักษ์, จรณ โสรัตน์, พิมพ์ปวีณ์ โคกระบินทร์ ออกอากาศทางช่อง 3 ทุกวันพุธ-พฤหัสบดี เวลา 20.30 - 22.30 น. เริ่มตอนแรกวันพฤหัสบดีที่ 28 ตุลาคม พ.ศ. 2564 และออกอากาศคู่ขนานผ่านแพลตฟอร์มสตรีมมิ่ง Netflix ใน 10 ประเทศ ได้แก่ ลาว, กัมพูชา, เมียนมา, เวียดนาม, ฟิลิปปินส์, อินโดนีเซีย, บรูไน, สิงคโปร์, มาเลเซีย และติมอร์ตะวันออก
เรื่องราวของ เจนนรี กับ ลลิสา สองพี่น้องที่ตั้งใจเป็นตำรวจเพื่อกลับมาล้างแค้นคนที่ฆ่าพ่อของพวกเธอ พวกเธอจึงได้เข้าไปอยู่ในหน่วยงานของ สารวัตรนนท์ ผู้ที่กำลังตามคดี ศักดา แต่เจนนรีกลับพลาดพลั้งฆ่าศักดา จนตัวเองต้องติดคุกและทำให้แม่ของพวกเธอต้องตาย ลลิสาโกรธเจนนรีมากจนเกิดเป็นรอยร้าวของสองพี่น้องและสร้างแผลใจให้กับทั้งคู่เพราะสารวัตรนนท์ เมื่อเจนนรีพ้นโทษเธอหันหน้าเข้าหาความเลวเมื่อเธอก้าวไปเป็นลูกน้องของ มาวิน น้องชายต่างแม่ของศักดา สงครามการห้ำหั่นจึงเกิดขึ้น
การกลับมาประกบคู่กันอีกครั้งของหมาก ปริญ และแต้ว ณฐพร หลังจากที่เคยร่วมงานกันมาแล้วในละครเรื่อง"รากนครา" ซึ่งเรื่องนี้เป็นการพลิกบทบาทเล่นบู๊เต็มตัวครั้งแรกของณฐพร การันตีลายเซ็นความบู๊จัดเต็มโดยผู้จัด-ผู้กำกับพี่นก ฉัตรชัย ที่ร่วมแสดงในเรื่องด้วย และเป็นการร่วมงานกับทางช่อง 3 ครั้งแรกของตูน พิมพ์ปวีณ์ หลังจากหมดสัญญากับทางช่อง 7 ตัวละคร สถานที่ เหตุการณ์ องค์กร และฉากหลังของละครเรื่องนี้เป็นเรื่องสมมุติขึ้น ไม่มีอยู่จริง